Le colone de San Marco e San Todaro o colone de Piazza San Marco, a Venexia, i xe do alti fusti de marmo e granido posti a l'ingresso de l'area marciana verso el molo e el bacin San Marco. Le xe sormontae da le statue dei patroni de la cità: San Marco Evanzelista e San Todaro bizantin San Todaro de Amasia). Le do colone, insieme a le mole de Pałaso Dogal e de la Biblioteca Marciana le costituisse l'acesso monumental a la piazza par chi che proviene dal mar. Le xe stae erete da Nicolò Baratieri intorno al 1172, soto el dogado de Sebastian Ziani, quando la piazza la jera stada ampliada e monumentalisada. Le enorme colonne, trasportae da l'Oriente in sevito, le doveva essar orizenariamente tre, ma el terzo fusto el xe stà perduo insieme a la nave che la lo trasportava durante lo desbarco.